CELEX: E2016J0005
Language: da
Date: 2017-04-06 00:00:00
Title: Domstolens dom af 6. april 2017 i sag E-5/16 — Oslo kommune (Direktiv 2008/95/EF — varemærke — ophavsret — offentlig orden — offentligt domæne — særpræg — bekrivende karakter — tegn, som udelukkende består af en udformning, hvorved varen får en væsentlig værdi)

13.7.2017   
            
            
               DA
            
            
               Den Europæiske Unions Tidende
            
            
               C 224/18
            
         DOMSTOLENS DOM
   af 6. april 2017
   i sag E-5/16
   Oslo kommune
   
      (Direktiv 2008/95/EF — varemærke — ophavsret — offentlig orden — offentligt domæne — særpræg — bekrivende karakter — tegn, som udelukkende består af en udformning, hvorved varen får en væsentlig værdi)
   
   (2017/C 224/09)
   I sag E-5/16, Oslo kommune, hvori Klagenemnda for industrielle rettigheter har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke direktiv 2008/95/EF om indbyrdes tilnærmelse af medlemsstaternes lovgivning om varemærker, særlig artikel 3, stk. 1, litra b)-f), har Domstolen, sammensat af præsidenten Carl Baudenbacher (refererende dommer) og dommerne Per Christiansen og Páll Hreinsson, afsagt dom den 6. april 2017. Domskonklusionen lyder således:
   
               1.
            
            
               Registrering som varemærke af et tegn, der består af værker, hvis ophavsretlige beskyttelse er udløbet, strider ikke i sig selv mod den offentlige orden eller sædelighed, jf. artikel 3, stk. 1, litra f), i direktiv 2008/95/EF.
            
         
               2.
            
            
               Hvorvidt registrering som varemærke af tegn, der består af kunstværker, bør afslås på grundlag af sædelighed, jf. artikel 3, stk. 1, litra f), i direktiv 2008/95/EF, afhænger navnlig af kunstværkets status og image i den pågældende EØS-stat. Risikoen for misbrug eller krænkelse af et værk kan være relevant for denne vurdering.
            
         
               3.
            
            
               Registrering af et tegn må kun afslås på grundlag af den undtagelse vedrørende den offentlige orden, der er fastsat i artikel 3, stk. 1, litra f), i direktiv 2008/95/EF, hvis tegnet udelukkende består af et værk, som tilhører det offentlige domæne, og registrering af tegnet vil udgøre en reel og tilstrækkeligt alvorlig trussel mod en grundlæggende samfundsinteresse.
            
         
               4.
            
            
               Artikel 3, stk. 1, litra e), nr. iii), i direktiv 2008/95/EF kan finde anvendelse på todimensionelle gengivelser af tredimensionelle udformninger, herunder skulpturer.
            
         
               5.
            
            
               Artikel 3, stk. 1, litra c), i direktiv 2008/95/EF skal fortolkes således, at den finder anvendelse på to- og tredimensionelle gengivelser af udformningen af en vare.
            
         
               6.
            
            
               Artikel 3, stk. 1, litra b), i direktiv 2008/95/EF skal fortolkes således, at et tegn, der er beskrivende i henhold til artikel 3, stk. 1, litra c), nødvendigvis mangler særpræg i henhold til artikel 3, stk. 1, litra b). Hvis det forelæggende organ finder, at det pågældende tegn ikke er beskrivende, kan det vurdere dets særpræg i henhold til artikel 3, stk. 1, litra b), for så vidt angår de varer og tjenesteydelser, der er dækket af varemærket, og den formodede forventning hos en almindeligt oplyst, rimeligt opmærksom og velunderrettet gennemsnitsforbruger af den pågældende kategori af varer og tjenesteydelser.